Ksamil

Ksamil ( , ) estas konata banloko en Albanio, tute sude en la lando kaj je nur 4 km de la greka insulo Korfuo. La loko havas antikvan nomon: HeksamilionJames Pettifer: Albania & Kosovo, London 2001, ISBN 0-7136-5016-8.

Je kvar kilometroj de la banloko, ĉe la fino de la duoninsulo, troviĝas la ruinoj de la antikva urbo Butrint, kiu estas Monda Heredaĵo de Unesko. La Nacia Parko Butrint estis kreita en 2000.

Ksamil estis refondita en la 1960-aj jaroj. Tiutempe, grandaj partoj de la duoninsulo estis terasitaj kaj oni kreis kulturojn de citrusaj fruktoj kaj olivarboj. Ksamil estis kreita kiel loĝejo por la ŝtataj kamparaj laboristojButrint Foundation, Butrint National Park (Hrsg.): Butrint National Park – A guide to the Environment and Walking Trails. Antaŭ tio, la duoninsulo estis arida kaj kovrita per dornarbustoj, kiuj nur servis kaprojn kaj ŝafojn kiel paŝtejonHans Joachim Röhm, Rüdiger Pier: Albanien als Reiseland, München/Hamburg 1986, ISBN 3-925297-15-4. Pro la vizito de la soveta ĉefministro Nikita Ĥruŝĉov en 1959 oni konstruis ŝoseon al Butrint, kiu ankaŭ malfermis la duoninsulon Ksamil.

 Referencoj 
Kategorio:Urboj de Albanio

Kategorio:Banlokoj